19.   כתב תביעה
בבית-הדין הרבני האזורי

ב_________                                                                                                  תיק מס'_________
בעניין:

____________ ת"ז __________



על-ידי בא-כוחו עורך-דין _________



מרח' _________  עיר _________




טל' __________  פקס' ________

"התובע"




נ ג ד




____________ ת"ז __________



מרח' ________  עיר __________




טל' _________ פקס'  _________

"הנתבעת"

מהות התביעה: גירושין וכל הכרוך בה, לרבות מזונות אישה וילדות, חלוקת רכוש, פירוק שיתוף בדירה, פירוק שיתוף ברכוש, משמורת הקטין וכו'.

כתב תביעה

1.
התובע והנתבעת נישאו זל"ז כדמו"י ביום _________ בעיר _________.

2.
מנישואין אלה נולד לצדדים הבן _________ ביום _________ ת"ז _________.

3.
א.
עובר להגשת ההליכים בין הצדדים מתגוררים/התגוררו הצדדים בדירת הצדדים ברח' ______________ ב_________.


ב.
במועד הגשת תובענה זו הצדדים מתגוררים בנפרד וזאת לנוכח העובדה כי התובע הורחק מבית מגורי הצדדים, עקב תלונת שווא שקרית של הנתבעת כנגדו למשטרה וכמורחב להלן בכתב תביעה זה.

הרקע לגירושין:

1.
כאמור, הצדדים נישאו לפני כ_______ שנים. ברם, כבר לפני הנישואין ואף לאחריהם, נתגלו סימפטומים ביחסי הצדדים אשר העידו כי דין נישואין אלה לכישלון חרוץ והכל לנוכח התנהגות האישה כלפי התובע וכאמור להלן:


א.
בערב חג ________ הזמינו הוריה של הנתבעת את התובע ואת אימו ובן-זוגה, לארוחת ערב בביתם. מאחר ובזמן זה הצדדים לא דיברו זה עם זו, לא ידעה הנתבעת אם אכן יגיעו התובע, אימו ובן-זוגה לאותה ארוחת ערב. מכל מקום התובע, אימו ובן-זוגה אכן הופיעו לארוחת הערב באיחור קל. כאשר הופיעו הם בבית הוריה של הנתבעת, כאמור, החלה זו לקלל ולגדף את התובע ואת הוריו בנוכחותם, עלבה בהם וגרמה לסילוקם מבית הוריה מבלי שיחגגו את החג בצוותא כמתוכנן. לנוכח הנ"ל נוצר נתק בין הצדדים אשר אוחה כעבור מספר שבועות, עת הגיעה הנתבעת ביחד עם הוריה לבית אימו של התובע והתנצלה על התנהגותה הנלוזה כאמור.


ב.
ב_________, כאשר שהו אימו של התובע ובן-זוגה בחו"ל, נותר התובע בגפו בדירת אימו. התובע קבע עם הנתבעת לצאת בערב שבת. ברם, לנוכח התנהגות הנתבעת בוטלה הפגישה בן הצדדים על-ידי התובע. בסביבות השעה __________ הגיעה הנתבעת לבית אימו של התובע, צלצלה בפעמון הכניסה זמן ארוך עד שהתובע נאות לפתוח לה את הדלת. מיד איך שנכנסה היא לדירת אימו החלה היא בצעקות קולניות והיסטריות על התובע תוך שהיא מקללת אותו. בנוסף החלה היא להשתולל ובעטה במאוורר שהיה לתובע בחדרו ושברה אותו. רק בחלוף מספר דקות ארוך היא נרגעה ושוב התנצלה וביקשה סליחה.

ג.
בחודש ________ לפני החתונה, הנתבעת הגיעה לביתו של התובע בשבת ופרץ ביניהם ריב בנוגע לחתונה וסידוריה. הנתבעת בעטה בקיר שבחדרו של התובע כאשר לא נענתה על ידו ועזבה בכעס את הבית. בחלוף חצי שעה נפגשו הצדדים בדירה אותה רכשו ברח' _________ ב________. גם בדירה זו המשיכה הנתבעת לצעוק ולקלל את התובע ואף הגדילה לעשות עת הרימה עליו מקל של מטאטא במטרה להכותו בו.

ד.
בין הצדדים היו ריבים רבים עובר לחתונה ממש וזאת לנוכח העובדה כי הוריה של הנתבעת ביקשו לקבוע להם את מקום החתונה, מועדה, תפריט המזון וכו'. התובע הביע את אי-שביעות רצונו מהתערבות זו, ברם, לנוכח אי-יכולת של הנתבעת "לנער" את הוריה פרצו הריבים כאמור.

ה.
גם בערב החתונה ממש החלו ויכוחים בין התובע לבין אימה של הנתבעת עת פנתה זו ואמרה לו כי הוא חייב להחזיר לה את הכסף אותו שילמה היא עבור שמלת הכלה. ויכוח אשר המשיך יום לאחר החתונה עת הגיעו הצדדים לבית הוריה של הנתבעת. אבי הנתבעת שב ותבע מאת התובע כי יחזיר להם את הוצאות שמלת הכלה וכן דברים נוספים אותם תבע. בנסיבות אלה הרגיש התובע מאויים ולא רצוי בבית הורי הנתבעת והוא קם לעזוב את ביתם. או אז התפרץ עליו אביה של הנתבעת קם לעברו ובתנועות מאיימות צעק, עלב וקילל את התובע וכמעט הכה בו, רק התערבות אם הנתבעת ואחותה מנעו זאת.

התובע עזב את בית הוריה והנתבעת הצטרפה אליו כעבור מספר דקות. הצדדים הלכו לביתם תוך שהם ממשיכים לריב בדרך ואף בבית.


ו.
בערב שבת של "שבת חתן" שלאחר חתונת הצדדים, הנתבעת לא הצטרפה לתובע להוריו לתפילה בבית- הכנסת וכן לא הגיעה לארוחת הערב אשר נערכה אצל אימו של התובע. הנתבעת סירבה לפתוח את דלת ביתם להוריה ורק פתחה אותו לתובע.


ז.
מיותר לציין את אווירת הנכאים אשר שררה בשבת החתן בבית-הכנסת ולאחריה.

ח.
מריבות היו בין הצדדים גם במהלך חודשי הנישואין הראשונים כאשר התובע היה נוהג לצאת את בית המגורים כדי להירגע ולהרגיע את האווירה בבית. בשובו לא היתה הנתבעת פותחת לו את הדלת.

ט.
במהלך חודש _________ היו אמורים הצדדים ביחד עם הוריה של הנתבעת לאכול ארוחת ערב שבת בבית אימו של התובע. בדרך לארוחה, הצדדים שוב רבו בעטיה של הנתבעת, וכתוצאה מכך התובע לא הלך לסעודה. לעומת זאת הנתבעת והוריה כן הלכו לסעודה כאשר בסופה חזרה הנתבעת לבית המגורים כאשר הנתבעת ישנה בחדר השינה ואילו הנתבע בסלון.

י.
לנוכח הוויכוח הנ"ל הודיע התובע לנתבעת כי ברצונו להתגרש, שכן אין הוא יכול להמשיך עם הריבים האלה הבלתי-פוסקים כמעט על כל עניין של מה בכך. כתוצאה מאמירה זו של התובע הלכה הנתבעת לחדר השינה ובלעה כדורים מתוך רצון לאבד עצמה לדעת. התובע מהר לקחתה לבית-החולים שם עברה שטיפה קיבה. הנתבעת אושפזה בבית-החולים למשך ________ ימים, ועם שחרורה מבית-החולים עברה לגור בבית הוריה כ_________ ימים.

יא.
בחודש ________ הנתבעת קיבלה הצעת עבודה כ_________ ב_________. עקרונית היתה הסכמה בין הצדדים כי הנתבעת תצא לעבוד. ואף תקבל עבודה זו. ברם, לאחר שיחה עם אביה בעניין זה הביעה הנתבעת סירוב לקבל את העבודה. ובעקבות סירוב זה ומעורבות אביה פרץ ויכוח גדול בין הצדדים. הנתבעת הסתגרה בחדר השינה והגיפה את הדלת. התובע ביקש ממנה כי תפתח את הדלת, התובע חשש לגורלה כי טיטול שוב כדורים כבעבר. דלת החדר העשויה מזכוכית נשברה לנוכח נקישות התובע. בחלוף מספר דקות הגיע אביה של הנתבעת, אימו ואחותו של התובע (ביחד עם תינוקה). הצדדים החלו לדבר ביחד עם כל המקורבים בניסיון למצוא מוצא. הנתבעת החלה להשתולל ולקלל, ביקשה לגרש את אחות התובע מביתם ואף איימה כי תרביץ לתינוקת. במקביל אחז אביה של הנתבעת את התובע בחוזקה בידו ואיים עליו שאם יעז להכות את בתו הוא "יפוצץ" אותו במכות. בשלב זה הגיע אף אביו של התובע ופרץ ויכוח בינו לבין אביה של הנתבעת. כאשר הסתבכו העניינים הסכימו הצדדים לעזוב את הבית ולדבר מאוחר יותר.

באותו ערב הגיש התובע למשטרת ישראל תלונה נגד אביה של הנתבעת על איומים וכן נגד הנתבעת על תקיפה. במקביל הגישה הנתבעת תלונה נגד התובע ואילו אביה הגיש תלונה כנגד אביו של התובע. 


לנוכח התלונות ההדדיות הורחקו הצדדים זה מזה ל_________ ימים ונאסר עליהם לשוחח בטלפון.


למרות האמור ולאור נסיונות פישור של אביה של הנתבעת חזרו הצדדים לגור יחדיו.


יב.
החל מחודש _________ החלו הצדדים ללכת ליועצת נישואין, לגב' _________.


יג.
בסביבות חודש _________ נסעו הצדדים ל________, וגם שם פרצה ביניהם מריבה גדולה באחד הימים אשר לוו בקללות של הצדדים אחד את השני - בערב השלימו הצדדים.

יד.
בחודש ________ נסעו הצדדים לנפוש ב________ למשך _________ ימים. גם שם פרץ ויכוח והכל חוזר חלילה.

טו.
מריבות הצדדים לא פסקו ונראה כי מצב זה הופך להיות חלק בלתי-נפרד מחייהם, ולכך התובע אינו מסכים.

טז.
ויוער, כי בחודש _________ שוב פרצה מריבה בין הצדדים. הצדדים שיתפו את היועצת במריבה זו במפגש שהיו אצלה ואף המשיכו להתווכח בנוכחותה. היועצת סברה כי יש חשיבות לכך כי הוריה של הנתבעת יבואו לשיחה עימה ביחד עם הצדדים. הורי הנתבעת הסכימו בתחילה, ברם, מיד הודיעו כי הינם חוזרים בהם בטענה כי הם אינם הגורם לוויכוחים שבין הצדדים. כתוצאה מסירוב זה ולאחר שלא היה כל טעם להמשיך בייעוץ הנישואין הפסיקו הצדדים ללכת לייעוץ זה. 
המריבה האחרונה והמכרעת:

5.
ביום ________ פרץ ריב, עוד אחד מיני רבים כאמור, בין הצדדים. הנתבעת מהרה לקרוא להוריה. אביה שהגיע הזמין לתובע משטרה. הנתבעת טענה כי הוכתה על-ידי הנתבע וכי זה איים להורגה לגרשה מבית הצדדים (דבר המוכחש מכל וכל על-ידי התובע). 

6.
התובע נלקח לחקירה במשטרה ואשר בסיומה, כדבר רוטיני בתלונות מסוג זה, הורחק התובע בהוראת קצין משטרה ל_________ ימים מביתו.

7.
ביום _______, ולאחר פקיעת הוראת ההרחקה הנ"ל על-ידי המשטרה, הגיע התובע לבית מגורי הצדדים, בליווי פקידה ממקום עבודתו, על-מנת לאסוף חלק מחפציו. הנתבעת מיד מהרה להתקשר למשטרה ושוב טענה כי התובע איים וצעק עליה (דבר המוכחש מכל וכל). למזלו של התובע היתה נוכחת אושרה הפקידה ממקום עבודתו, אשר ראתה ונוכחה לדעת כי אמירותיה הנ"ל של הנתבעת הינן שקריות. בנסיבות אלה עזבו התובע והפקידה את בית הצדדים ועוד בטרם הגיעה המשטרה. ואילו הנתבעת ביטלה את פנייתה למשטרה עת זו הגיעה לביתם.

8.
ביום _________ נעשה ניסיון על-ידי רב בשם יוסף להשכין שלום בית בין התובע לנתבעת. הוסכם בין הצדדים על ניסיון לשלום בית. ביום למחרת הודיעה הנתבעת כי ברצונה לשוחח שוב עם הרב אולם הפעם בנוכחות אביה. ביום __________ התקיימה שוב שיחה עם הרב _________ בנוכחות הצדדים הוריה של הנתבעת והוריו של התובע. השיחה התנהלה בצעקות קולניות והסתיימה תוך כדי מריבה. הנתבעת איבדה את עשתונותיה והחלה לגדף את אבי התובע בצרחות אימים. הרב יוסף צעק באותה פגישה על הוריה של הנתבעת תוך שהוא מטיח בפניהם כי הינם מחריבים בית בישראל וכי יתביישו להם.
9.
ביום _________ בסביבות השעה _________ הנתבעת מגיעה למקום עבודתו של התובע ומתפרצת למשרדו סוגרת את הדלת ומבקשת ממנו כסף שאם לא כן היא תעשה לו בלאגן רציני ביותר. התובע ניסה להרגיע את הנתבעת ושיכנע אותה כי תרד ותחכה לו למטה והא ירד לשוחח עימה. הצדדים סיכמו כי ימשיכו לדבר אחר-הצהריים של אותו יום.


ויוער, כי כל אותו זמן בו שוחחו הצדדים השאירה הנתבעת את בנם הקטין בהשגחתו של השומר מהרווחה, אדם זר לחלוטין לקטין.

בשעה __________ באותו היום הגיע התובע לבית מגורי הצדדים. הצדדים שוחחו ביניהם והגיעו לטיוטת הסכם שלום בית.

10.
ביום ___________ ביקשה הנתבעת לשנות מספר פרטים בהסכם שלום הבית והתובע הסכים לכך. ברם, בשעה _______ באותו היום שוב התקשרה הנתבעת לתובע והודיעה לו חד-משמעית "אם אתה לא מביא לי _______ ש"ח במיידי במזומן ההסכם בטל". התובע סיכם עם הנתבעת כי יגיע בשעה _______ לבית הצדדים לשוחח עמה. מיד עם הגיעו לבית המגורים ביקשה הנתבעת לדעת אם התובע הביא את הכסף שביקשה שאם לא כן סתם הוא הגיע. משנוכחה לדעת כי התובע לא הביא כסף עמו הלכה היא לחדר השינה וכשחזרה החלה לקלל את התובע ואף הזמינה לו שוב משטרה (כדרכה בקודש).

11.
לנוכח צעקותיה של הנתבעת ירדה שכנה מהבניין בשם לידיה והיא ניסתה להרגיע את הנתבעת. הצדדים עלו אליה לדירה ואף שם המשיכה הנתבעת לקלל את התובע כאשר בשלב מסויים בפתאומיות וללא כל התראה עזבה את בית השכנה וירדה לבית מגורי הצדדים תוך שהיא מותירה את בנם הקטין בבית השכנה.
12.
כעבור כשעה הגיעה המשטרה. הנתבעת טענה כי התובע איים עליה וכי איים כי יחטוף את הילד ממנה (דבר המוכחש מכל וכל).

13.
בעקבות הנ"ל הורחק התובע על-ידי המשטרה שוב מביתו לפרק זמן של _________ ימים ונאסר עליו לשוחח עם הנתבעת פרק זמן של _________ ימים.

14.
עיננו הקוראות את סיפור מסכת חייו העגומה של התובע במחיצת הנתבעת אשר מתעללת בו חדשות לבקרים, מקללת, מגדפת, אותו ואת הוריו. מבחינת התובע כלו כל הקיצין והוא מבקשת להתגרש מאת הנתבעת אשר עוברת על דת משה ו/או על דת יהודית. התובע אינו מוכן להמשיך לחיות עם הנתבעת מבחינת "אין אדם דר בכפיפה אחת עם נחש" ודי בטענות אלה כדי לחייב את הנתבעת לקבל את גיטה ומבלי שתהיה זכאית לכתובתה ו/או תוספותיה.

15.
זאת ועוד, מאז ההרחקה הנ"ל ובכלל הנתבעת מסרבת להראות לתובע את בנם הקטין ובכל פעם שהתובע עושה ניסיון כזה מוזמנת לו משטרה, או שהוא מאוויים כי תוזמן לו משטרה.
16.
כאמור, כל דיבור או שיג ושיח לא קיים כיום בין הצדדים.

17.
לאור המצב הבלתי-נסבל אליו נקלעו יחסי הצדדים הגיע התובע למסקנה שאין כל מוצא ולפיכך על הצדדים להתגרש מהר ככל שניתן לטובתם ולטובת הקטין אשר עשוי לסבול מאוד מן המצב הנוכחי. התובע איננו מאמין כי יש סיכוי לאחות את הקרע והפער שנפער בינו לבין הנתבעת.

18.
לאור האמור עולה כי הנתבעת הינה מורדת ו/או עוברת על דת משה ו/או דת יהודית, ודי בסיבות אלה כדי לכפות עליה לקבל את גיטה מאת התובע מבלי שיהיה כל זכות לקבל את כתובתה ו/או תוספותיה. 

עיסוקו של התובע:

19.
התובע הינו _________ במקצועו העובד כשכיר בחברת "_________".

20.
הנתבע עבד בעבר אף כעצמאי לצורך השלמת שכרו. ברם, לנוכח המצב המשפחתי העגום אליו נקלע הוא עם הנתבעת אין הוא יכול להתרכז בעבודתו ותפוקתו המקצועית אך הולכת ופוחתת. התובע מצוי בפני פרשת דרכים אם להמשיך בעבודתו זו אם לאו.

21.
בעבודתו זו משתכר התובע סך של כ_________ ש"ח בממוצע לחודש.


מצ"ב תלושי השכר של התובע ממקום עבודתו ל____________ החודשים הקודמים ליום הגשת כתב תביעה זה ומסומנים "א" בהתאמה, כחלק בלתי-נפרד מכתב תביעה זה.

נספח "א"

עיסוקה של הנתבעת:

22.
הנתבעת הינה ____________ במקצועה אשר עבדה בעבר ועם יציאתה לחופשת לידה לא חזרה היא לעבודתה. בעבודתה זו השתכרה הנתבעת סך של ________ ש"ח נטו. לנתבעת יכולת השתכרות אשר אינה ממומשת כיום לנוכח גחמותיה.

23.
לנוכח עילות הגירושין של התובע כלפי הנתבעת וכמפורט לעיל בהרחבה, יטען התובע כלפי הנתבעת כי אין הוא מחוייב כלל במזונותיה, מחד, ולחילופין, יטען הוא כלפיה כי "מעשה ידיך תחת מזונותייך", מאידך.

זכויות וחובות הצדדים:

דירת המגורים:

24.
א.
לצדדים דירת מגורים בבעלותם המצויה ברח' ___________ ב__________ אותה רכשו הצדדים עובר לנישואין. ואשר נרכשה על ידם באמצעות כספי משכנתה הרובצת כיום על הדירה בשיעור קרן של __________ ש"ח ואשר ההחזרים החודשיים בגינה הינם בשיעור של _________ ש"ח לחודש. אותה משלם בשלב זה התובע.


מצ"ב חוזה המכר של הדירה המעיד על רכישת הדירה על-ידי הצדדים ומסומן "ב" כחלק בלתי-נפרד מכתב תביעה זה.

נספח "ב"


ב.
למען יעילות הדיון ומתוך רצון לסיים את מלוא העניינים השייכים לצדדים, התובע עותר לכב' בית-הדין כי יורה על פירוק השיתוף בדירה זו בדרך של מכירתה בפועל בשוק החופשי לכל המרבה במחיר, מחד, והחזר כל החובות הרובצים על הדירה ובגין הדירה, מאידך, לרבות: הוצאות בגין מכירתה (לרבות שכר-טרחת כונס הנכסים), סילוק המשכנתה הרובצת עליה, סילוק החוב לאחיו של התובע וכו' (להלן: "החובות הרובצים על הדירה"). 


ג.
היה ותיוותר יתרה כלשהי, לאחר סילוק כל החובות הרובצים על הדירה כאמור, יש לחלק יתרה זו בן הצדדים שווה בשווה.


ד.
לצורך ביצוע פירוק השיתוף בפועל בדירה, כאמור, מתבקש כב' בית-הדין למנות את בא-כוח הבעל ככונס נכסים והמוציא לפועל של מכירת הדירה כאמור לעיל. 

זכויות פנסיוניות:

25.
א.
לתובע על-שמו בלבד ביטוח מנהלים אשר נצבר עוד עובר לנישואין בין הצדדים כך שעל-פי הדין האישי החל והדין המהותי לנתבעת אין כל חלק בכספים אלה.


ב.
כאמור, התובע יטען כי לנתבעת על-פי הדין הדתי אין כל חלק בביטוח מנהלים זה וכי כל הכספים אשר נצברו במסגרתו עד עצם היום הזה הינם רכושו האישי בלבד, ואין לאזן הסכום בינו לבין הנתבעת במסגרת איזון המשאבים שיערך ביניהם לקראת גירושין ואשר יכנס לתוקף עם הגירושין בפועל.


ג.
בית-הדין יתבקש לקבוע כי זכויות הפנסיה של התובע הינן שלו ובבעלותו ויישארו כך על-שמו אף עובר לגירושין וכי לנתבעת אין כל חלק בהם.

תכולת הדירה:

26.
א.
לצדדים תכולת דירה מרובה, הכל כאמור בנספח "ג" המצ"ב כחלק בלתי-נפרד מתביעה זו.

נספח "ג"


ב.
התובע יטען כי יש לפרק ולחלק את תכולת הדירה בינו לבין הנתבעת בין בעין ובין בשווי כסף, באופן שכל התכולה תוערך על-ידי מעריך מוסכם על הצדדים ובהיעדר הסכמה ימנה בית-הדין את המעריך. 

משמורת הקטין, החזקתו, הסדרי ראייתו ומזונותיו:

27.
כאמור, לצדדים יחדיו מנישואיהם ילד קטן בן ________ העונה לשם הראל אשר נולד ביום ________ (להלן: "הקטין").

28.
התובע סבור כי טובתו של הקטין מחייבת כי החזקתו ומשמורתו של הקטין תהיה בידי התובע תוך מתן זכות נתבעת לראות את הקטין על-פי הסדרי ראיה בהתאם לקביעת בית-הדין. 


ויוער, כי הנתבעת כאמור לעיל אינה אחראית כלפי הקטין ואין היא אם ראויה. אם המזניחה את בנה בידי שומר   ו/או בידי שכנה והולכת לעיסוקיה, כאשר הילד הינו בגיל קטן ורך מאוד אינה ראויה להחזיקו ולגדלו.


הנתבעת בשיא חוצפתה אינה נותנת לתובע כיום לראות את בנו והיא יוצרת נתק מוחלט בין התובע לילד. אין כל חולק כי טובת הילד מחייבת כי אביו ישהה במחיצתו ויראה אותו, ברם, טובה זו נעדרת מעיניה של הנתבעת.

29.
לנוכח השתכרותו הנמוכה של האב כיום וההוצאות הכבדות שתהינה לו עת יתגרש הוא מאת הנתבעת, האב מציע לשלם לקטין מידי חודש בחודשו סך של ___________ ש"ח לחודש וזאת עד הגיעו לגיל 18 או סיום בית-הספר התיכון, המאוחר מבין השניים.

30.
כן מסכים האב לשלם לקטין מחצית מכל הוצאה רפואית חריגה שתהינה לו, חס וחלילה, וזאת תוך תיאום בינו לבין הנתבעת בדבר גובה ההוצאה.

סמכות בית-הדין:

31.
לבית-הדין הנכבד הסמכות המקומית והעניינית לדון בתובענת התובע וזאת בין היתר לאור העובדה כי בית-הדין הנכבד מצוי במקום מגוריהם של הצדדים, מקום עבודתו של התובע הינו ב_________ וכי מרכז חיי הצדדים הוא          ב_________.

הכנות בהגשת התביעה ובכל הכרוך בה:

32.
למען יעילות הדיון ולצורך הכרעה במלוא המחלוקות הקיימות בין הצדדים הגיש הבעל את תביעתו זו לגירושין, מתוך רצון אמיתי להתגרש, תוך שהוא כורך בה כדין את כל העניינים הצריכים הכרעה בינו לבין הנתבעת וכאמור במבוא לכתב תביעה זה ותוך שכתב תביעה מתוקן זה בא לתקן את כתב התביעה המקורי אשר הוגש בכתב-ידו של התובע ולהחליפו.

לסיכום:

33.
לאור האמור לעיל יתבקש כב' בית-הדין לזמן את הנתבעת לדין ולחייבה ו/או להורות כדלקמן:


א.
לכוף עליה לקבל את גיטה מאת התובע.


ב.
כי התובע פטור מתשלום כתובתה של הנתבעת ו/או תוספותיה.


ג.
כי אין הנתבעת זכאית למזונות מאת התובע, ולחילופין, להורות כי "מעשה ידיה תחת מזונותיה".


ד.
כי אין הנתבעת זכאית לכל איזון שהוא מזכויותיו הפנסיוניות של התובע.


ה.
להורות על פירוק השיתוף בדירה באמצעות מכירתה לכל המרבה במחיר בשוק החופשי כאשר לצדדים תהיה זכות סירוב ראשונה לרוכשה מאת רעהו בהתאם להתמכרות ביניהם כאשר הבסיס להתמכרות תהיה חוות-דעת שמאי אשר יעריך את הדירה או הצעת צד ג' לרוכשה, הגבוהה מבין השניים.


ו.
למנות את עורך-דין _________ - הח"מ, ככונס נכסים לצורך מכירת הדירה וחלוקת התמורה בין הצדדים לאחר כיסוי כל חובות הצדדים בגין הדירה ו/או המשותפים להם. לרבות, הוצאות המכירה וכו'.


ז.
להורות כי מתוך כספי הדירה יוחזרו חובות והלוואות הצדדים לרבות, תשלום המשכנתה, ההלוואות לבנק _________.


ח.
על פירוק שיתוף מיטלטלין של הצדדים בדירה בדרך של חלוקה בעין ו/או באמצעות תשלומי כסף איש לרעהו בגין שווים אשר יוערך על-ידי שמאי מיטלטלין מקצועי.


ט.
כי החזקתו ומשמורתו של הקטין תהיה בידי התובע תוך מתן זכות לנתבעת לקבלו לחזקתה או לראותו כאמור וכמפורט בכתב התביעה לעיל.


י.
כי הנתבעת תהיה זכאית לקבלת סך של __________ ש"ח לחודש בלבד עבור מזונות הקטין וזאת עד הגיע הקטין לגיל 18 או סיום לימודיו בתיכון, המאוחר מבין השניים.


יא.
לשלם לתובע הוצאות משפט ושכר-טרחת עורך-דין + מע"מ כדין.






_________________




__________, עורך-דין






בא-כוח התובע

